નવી દિલ્હી – આજે ભારત દેશ તેની આઝાદીની ૭૨મી વર્ષગાંઠ ઊજવી રહ્યો છે. વડા પ્રધાન નરેન્દ્ર મોદીએ અત્રેના ઐતિહાસિક લાલ કિલ્લા પર સવારે રાષ્ટ્રધ્વજ ફરકાવ્યો હતો અને તિરંગાને સલામી આપી હતી અને ત્યારબાદ દેશને સંબોધિત કર્યો હતો. 2019ની લોકસભા ચૂંટણી પહેલા વડા પ્રધાન તરીકે મોદીનું લાલ કિલ્લા પરથી આ આખરી દેશવ્યાપી સંબોધન છે. વડા પ્રધાન તરીકે તેમણે આ પાંચમી વાર તિરંગો લહેરાવીને રાષ્ટ્રને સંબોધિત કર્યું છે.